bluuebunny/crossref_metadata_2025 huggingface dataset:
Μεταβολές της κινητικής των προ- και αντι-φλεγμονωδών κυτταροκινών του ορού κατά την εξέλιξη του πολυτραυματία σε σηπτικό ασθενή
Authors: Πατράνη Μαρία
Published: September 2021

Σκοπός: Αν και o διαλυτός υποδοχέας του ενεργοποιητή του πλασμινογόνου τύπουουροκινάσης (suPAR) έχει επικυρωθεί ως χρήσιμος προγνωστικός δείκτης τηςέκβασης στη σήψη, η χρησιμότητά του δεν έχει ποτέ μελετηθεί σε ασθενείς μεπολλαπλούς τραυματισμούς.Μέθοδος: Ο suPAR μετρήθηκε στον ορό 85 ασθενών με σύνδρομο συστηματικήςφλεγμονώδους αντίδρασης που έκαναν εισαγωγή στη Μ.Ε.Θ. λόγω πολλαπλώντραυματισμών με δείκτη βαρύτητας τραύματος (ISS) ≥ 15 χωρίς παρουσία λοίμωξης.Οι μετρήσεις επαναλαμβάνονταν μετά από τέσσερις ημέρες ή κατά την έναρξη τηςσήψης. Ο βασικός στόχος ήταν η τεκμηρίωση της εγκυρότητας του suPAR στηνπρόγνωση εμφάνισης πολυοργανικής ανεπάρκειας.Αποτελέσματα: Τιμή suPAR ≥ 8ng/ml είχε 35,3% ευαισθησία, 84,5% ειδικότητα,57,1% θετική προγνωστική αξία και 88,2% αρνητική προγνωστική αξία να υποδείξειτην εμφάνιση πολυοργανικής ανεπάρκειας. Αυτό επιβεβαιώθηκε με ανάλυσηλογιστικής παλινδρόμησης. Με την πάροδο του χρόνου οποιαδήποτε αύξηση τουsuPAR ≥ 40% από τα επίπεδα αναφοράς κατά την εισαγωγή συνδυάστηκε με OR9,33 (p: 0,047) για την εμφάνιση σοβαρής σήψης. Η ειδικότητα αυτής της μεταβολήςγια τη διάγνωση σοβαρής σήψης ήταν 90% και η θετική προγνωστική αξία 80%.Συμπέρασμα: Ο suPAR είναι ένας ακριβής και ανεξάρτητος βιολογικός δείκτης γιατην πρόγνωση εμφάνισης πολυοργανικής ανεπάρκειας σε βαρέως πάσχοντες μησηπτικούς ασθενείς που έκαναν εισαγωγή στη Μ.Ε.Θ. με πολλαπλούςτραυματισμούς. Αύξηση > 40% από τα επίπεδα αναφοράς κατά την εισαγωγή είναι διαγνωστική για την εξέλιξη σε σοβαρή σήψη
Εφαρμογή πειραματικών μετρήσεων κυψέλης καυσίμου τύπου ΡΕΜ στον τομέα των μεταφορών και σε ολοκληρωμένα συστήματα ΑΠΕ και τεχνολογιών υδρογόνου
Authors: Τζαμαλής Γεώργιος
Published: September 2021

Στο θεωρητικό μέρος της παρούσας διδακτορικής διατριβής παρουσιάζονται αρχικά οι πιο διαδεδομένες τεχνολογίες παραγωγής, αποθήκευσης και επαναχρησιμοποίησης υδρογόνου. Στη συνέχεια παρουσιάζονται διαφορετικές τεχνολογίες που χρησιμοποιούνται ως μέσο αποθήκευσης και εκμετάλλευσης της περίσσειας ενέργειας που προκύπτει από υβριδικά συστήματα παροχής ισχύος τα οποία ενσωματώνουν ΑΠΕ. Στο κεφάλαιο Ι.3 παρουσιάζονται ενδεικτικά κάποια από αυτά τα συστήματα με έμφαση στις σταθερές εφαρμογές και τα νησιά. Στο κεφάλαιο Ι.4 παρουσιάζονται τα αποτελέσματα της μελέτης McKinsey, η οποία καταστρώθηκε με σκοπό την αποτύπωση του ρόλου των επιβατικών ηλεκτρικών οχημάτων με μπαταρία, των υβριδικών με βύσμα εισαγωγής σε πρίζα και των ηλεκτροκίνητων με κυψέλη καυσίμου στον τομέα των μεταφορών στην Ευρώπη.Στο πειραματικό μέρος παρουσιάζονται πειραματικές μετρήσεις κυψέλης καυσίμου τύπου PEM και αλκαλικής ηλεκτρόλυσης με σκοπό την εφαρμογή τους στον τομέα των μεταφορών και σε ολοκληρωμένα συστήματα παροχής ισχύος τα οποία περιλαμβάνουν ΑΠΕ και τεχνολογίες υδρογόνου. Παρουσιάζονται επίσης πειραματικές μετρήσεις με μεταβαλλόμενο φορτίο στην κυψέλη καυσίμου τύπου PEM, με σκοπό την αξιολόγηση της συνδυασμένης λειτουργίας της συστοιχίας της με τη διάταξη των μπαταριών που η ίδια ενσωματώνει. Τα αποτελέσματα χρησιμοποιούνται ως βασικές παράμετροι εισόδου σε εργαλείο προσομοίωσης υβριδικών συστημάτων παροχής ισχύος.Δύο είναι οι περιπτώσεις συστημάτων ισχύος οι οποίες εξετάζονται:α) Κατά την πρώτη, εξετάζονται δύο διαφορετικές εναλλακτικές για την αυτόνομη παροχή ισχύος απομονωμένων ή/και απομακρυσμένων κτιρίων.β) Η δεύτερη μελέτη περίπτωσης που εξετάζεται είναι το νησί της Μήλου. Πιο συγκεκριμένα, λαμβάνουν χώρα δύο προσομοιώσεις για το υπάρχον και το προτεινόμενο σύστημα παροχής ισχύος και στη συνέχεια τα αποτελέσματα συγκρίνονται μεταξύ τους.Παράλληλα μελετάται η πιθανή κάλυψη των ενεργειακών αναγκών στον τομέα των δημοτικών μεταφορών της Μήλου.Ένα γενικό συμπέρασμα που προκύπτει από τις δύο βασικές αναλύσεις για τα δύο συστήματα παροχής ισχύος, αλλά και από τη μελέτη για την περαιτέρω εκμετάλλευση της πλεονάζουσας ενέργειας στον τομέα των μεταφορών, είναι πως με μια πιθανή μείωση (ή επιδότηση) του κόστους των τεχνολογιών υδρογόνου, τα υβριδικά συστήματα ΑΠΕ – Τεχνολογιών υδρογόνου καθίστανται ιδιαίτερα ανταγωνιστικά συγκριτικά με τα υπάρχοντα. Επιπλέον, συμβάλλουν σημαντικά στη μείωση των ρύπων, στην αύξηση της διείσδυσης των ΑΠΕ στο ενεργειακό ισοζύγιο και στην απεξάρτηση από ορυκτά καύσιμα στους τομείς της ηλεκτροπαραγωγής και των μεταφορών.
Τρισδιάστατοι δυνητικοί κόσμοι ως περιβάλλοντα βιωματικής και συνεργατικής μάθησης
Authors: Κωνσταντίνου Νικόλαος
Published: September 2021

Η συγκεκριμένη διατριβή, εστιάζει στη σχεδίαση, δημιουργία και αξιολόγηση παιγνιωδών ψηφιακών εφαρμογών καθώς και στην αποτίμηση της αποτελεσματικότητας και της αποδοτικότητας τους στην εκπαιδευτική διαδικασία. Η αξιοποίηση των ψηφιακών παιχνιδιών με τον όρο Μάθηση Βασισμένη σε Ψηφιακά Παιχνίδια (ΜΒΨΠ) δεν είναι κάτι νέο, τόσο στο χώρο της εκπαίδευσης όσο και στη βιομηχανία ψηφιακών παιχνιδιών. Ωστόσο τελευταία εμφανίζονται προσεγγίσεις όπως η παιγνιοποίηση (gamification) και τα παιχνίδια σοβαρού σκοπού (serious games), που αποτελούν σύγχρονες προτάσεις στο χώρο της εκπαίδευσης και της μάθησης. Στην τρέχουσα έρευνα αξιοποιείται για πρώτη φορά συνδυαστικά η τεχνολογία των δυνητικών κόσμων, με στοιχεία παιγνιοποίησης περιεχομένου και στοιχεία ψηφιακού παιχνιδιού, σε μαθησιακό περιεχόμενο προερχόμενο από το Αναλυτικό Πρόγραμμα Σπουδών της δευτεροβάθμιας εκπαίδευσης, στα γνωστικά αντικείμενα της Βιολογίας και της Πληροφορικής. Ο συνδυασμός των Δυνητικών Κόσμων (ΔΚ) και της παιγνιοποίησης με σκοπό τη μάθηση ορίζει το πεδίο της Δυνητικής Παιγνιοποιημένης Μάθησης - ΔΠΜ (Virtual Gamified Learning - VGL). Τo βασικό ερευνητικό ερώτημα που τίθεται είναι αν η αξιοποίηση και η επίδραση των συνεργατικών και παιγνιωδών χαρακτηριστικών του ψηφιακού περιβάλλοντος συγκριτικά με συμβατικές μεθόδους διδασκαλίας συμβάλλουν στην επίτευξη μαθησιακών στόχων και στην αύξηση των επιδόσεων των μαθητών. Συγκρίθηκαν τρείς ομάδες μαθητών: η Συμβατική Τάξη (ΣΤ), η Δυνητική Τάξη (ΔΤ) και η Ομάδα ελέγχου (ΟΕ). Αξιοποιήθηκαν τεχνολογίες λογισμικού όπως οι ΔΚ και σχεδιάστηκε ένα περιβάλλον μικτής μάθησης (blended learning) το οποίο ενσωματώνει στοιχεία παιγνιοποίησης και στοιχεία από ψηφιακά παιχνίδια. Η έρευνα υλοποιήθηκε σε δύο στάδια. Αρχικά η πιλοτική έρευνα, για την οποία σχεδιάστηκε μια παιγνιώδης δραστηριότητα στο γνωστικό αντικείμενο της αρχιτεκτονικής των Η/Υ και συλλέχθηκαν σημαντικά στοιχεία σε θέματα σχεδιασμού και παιγνιότητας (playability) του περιβάλλοντος. Το δεύτερο στάδιο αφορά την κύρια έρευνα όπου σχεδιάστηκε ένα ολοκληρωμένο ψηφιακό παιχνίδι, μέσα από το οποίο με διαθεματικό τρόπο προσεγγίστηκαν τα γνωστικά αντικείμενα της Βιολογίας και της Πληροφορικής. Από την ανάλυση των δεδομένων δεν προέκυψε στατιστικώς σημαντική διαφορά στο συνολικό μαθησιακό αποτέλεσμα, ωστόσο καταγράφηκαν σημαντικές ενδείξεις για τη βελτίωση των επιδόσεων που σχετίζονται θετικά με τον ενθουσιασμό των συμμετεχόντων. Στατιστικώς σημαντική διαφορά προέκυψε στον τρόπο που το ψηφιακό περιβάλλον επέδρασε στην απομνημόνευση και την ανάκληση γνώσεων, όπως και στις εξατομικευμένες επιδόσεις των μαθητών που είναι εξοικειωμένοι με τα ψηφιακά παιχνίδια. Η Δυνητική Παιγνιοποιημένη Μάθηση συνιστά μια μαθησιακή προσέγγιση με δυνατότητες να υποστηρίξει τα μαθήματα του αναλυτικού προγράμματος σπουδών της δευτεροβάθμιας εκπαίδευσης και υπό σχεδιαστικές προϋποθέσεις, να βελτιώσει το μαθησιακό αποτέλεσμα.
Soil–structure interaction under strong seismic moment
Authors: Αποστόλου Μάριος
Published: September 2021

Στην παρούσα διατριβή μελετάται η σεισμική απόκριση επιφανειακών θεμελίων με θεώρηση των μη-γραμμικών φαινομένων που απορρέουν αφ’ ενός μεν από την αποκόλληση του θεμελίου από το έδαφος και αφετέρου δε από την πλαστική συμπεριφορά του εδαφικού υλικού στην περιοχή της θεμελίωσης. Θεμελιώδης προϋπόθεση για την γένεση των δύο ανωτέρωμορφών μη-γραμμικής συμπεριφοράς είναι η ανάπτυξη από την ανωδομή μεγάλων λικνιστικών ταλαντώσεων. Προς τον σκοπό αυτόν η έρευνα εστιάζεται στην ανάλυση υψίκορμων (slender) συστημάτων με επιφανειακή θεμελίωση όπου η κύρια μορφή αδρανειακής ταλάντωσης είναι η λικνιστική. Κατ’ αρχάς μελετήθηκε ο λικνισμός του μη-παραμορφωτού ταλαντωτή σε ανένδοτη θεμελίωση με έμφαση στη γεωμετρική προσέγγιση της δυναμικής του προβλήματος (ανάλυση στον χώρο των φάσεων). Υπολογίσθηκαν κανονικοποιημένα φάσματα λικνισμού για διέγερση με απλούς εξιδανικευμένους παλμούς. Η ανάλυση επεκτάθηκε στον ιξωδο-ελαστικό μονοβάθμιοταλαντωτή με αποκόλληση θεμελίου με μη-γραμμική διατύπωση των εξισώσεων ισορροπίας κατά Lagrange (λεπτομερής περιγραφή). Διερευνήθηκε η λικνιστική και η καμπτική απόκριση του συστήματος και συγκρίθηκε με αυτήν του γραμμικοποιημένου συστήματος.Εισαγάγοντας την ενδοσιμότητα του εδάφους η ανάλυση επεκτάθηκε χρησιμοποιώντας την μέθοδο των πεπερασμένων στοιχείων. Υπολογίσθηκαν τοπικές και καθολικές μη-γραμμικές σχέσεις δύναμης-μετακίνησης του συστήματος εδάφους- θεμελίου. Διερευνήθηκαν μη-γραμμικά φαινόμενα όπως η μετάπτωση του πόλου περιστροφής και η συρρίκνωση του εν επαφή θεμελίου. Τα αποτελέσματα της αριθμητικής προσέγγισης αξιολογήθηκαν για την ανάπτυξη μακροσκοπικού προσομοιώματοςυπό μονοτονική φόρτιση .Η οριακή αντοχή των θεμελίων προσεγγίσθηκε με τον υπολογισμό καμπυλών αλληλεπίδρασης μέσω πεπερασμένων στοιχείων αλλά κυρίως απλών προσομοιωμάτων. Επίσης υπολογίσθηκαν καμπύλες αλληλεπίδρασης υπό σεισμική διέγερση και οι αναπτυσσόμενες ανακυκλικές καθιζήσεις.Τέλος, διερευνήθηκαν οι συνθήκες ανατροπής υπό δυναμική φόρτιση. Υπολογίσθηκαν φάσματα ανατροπής και μελετήθηκε η επίδραση της ευκαμψίας της ανωδομής και της ενδοσιμότητας του εδάφους
Γεννάδιος Β΄ Σχολάριος - Γεώργιος Πλήθων Γεμιστός
Authors: Κετσερίδου Ευτυχία
Published: September 2021

Η εργασία μας πραγματεύεται την κατ’ αντιπαράθεση παρουσίαση της φιλοσοφικής και θεολογικής συγκρότησης των δύο ανδρών, Γενναδίου Β΄ Σχολαρίου και Πλήθωνος Γεμιστού. Στην ουσία καταδεικνύεται η αναμέτρηση της λογικής με την πίστη, της νοησιαρχίας με το βίωμα και φανερώνεται η υπεροχή της ορθόδοξης θεολογικής σκέψης. Μελετάμε το βίο, το έργο και τη στάση των δύο ανδρών στη Σύνοδο Φερράρας-Φλωρεντίας και διασαφηνίζονται τα κίνητρα της ανθενωτικής στάσης, την οποία αμφότεροι επέδειξαν. Παραθέτουμε κρίσεις παλαιότερων και νεότερων μελετητών σχετικά με το φιλοσοφικό και πολιτικό τους υπόβαθρο και καταγράφουμε τις απόψεις μας βάσει της ορθοδόξου δογματικής διδασκαλίας, που είναι και το σημείο αναφοράς μας. Διερευνάται η επιρροή του Αριστοτέλη, του Πλάτωνα και του Θωμά Ακινάτη στο στοχασμό των δύο ανδρών και αναλύονται συστηματικά οι απόψεις τους σε θέματα Θεολογίας, Οντολογίας, Ανθρωπολογίας, Ηθικής και Πολιτικής βάσει των πηγών. Για πρώτη φορά μεταφράζονται από το πρωτότυπο τμήματα έργου του Σχολαρίου που αφορούν την Οντολογία και την Ηθική, τα οποία καταδεικνύουν τη δύναμη της σκέψης του. Με το πόνημα αυτό θεωρούμε ότι συμβάλλουμε στην επίρρωση της θέσης περί σταθερής συμπόρευσης του Σχολαρίου με την Ορθοδοξία και εξαίρουμε το αγωνιστικό του φρόνημα. Τέλος, επιβεβαιώνεται πως η ορθόδοξη διδασκαλία εμπνέει διαχρονικά κάθε διανοητή, ακριβώς επειδή είναι κλασική.
Δυναμική, γένεση και διαχείριση σολιτονίων σε συμπυκνώματα Bose- Einstein
Authors: Τσίτουρα Φωτεινή
Published: September 2021

Στη διατριβή αυτή μελετώνται οι πλέον βασικές μη γραμμικές διεγέρσεις που μπορούν να υπάρξουν στα συμπυκνώματα Bose-Einstein (BECs), δηλαδή τα λεγόμενα υλικά κύματα σολιτονίων. Η προσέγγιση που ακολουθείται βασίζεται στη θεωρία μέσου πεδίου και ιδιαίτερα στην ανάλυση της εξίσωσης Gross-Pitaevskii (GP). Στο πλαίσιο αυτο μελετάται η δυναμική των μη γραμμικών διεγέρσεων σε BEC ενός συστατικού που παρουσιάζει χωρική ή χρονική ανομοιoγένεια (με την ανομοιογένεια να προέρχεται από το εξωτερικό δυναμικό παγίδευσης αλλά και από το μήκος σκέδασης), αλλά και σε BEC αποτελούμενο από δύο και τρία συστατικά. Υποδεικνύονται αφ’ενός μηχανισμοί γένεσης σολιτονικών δομών και περιγράφεται αναλυτικά η δυναμική και οι αλληλεπιδράσεις υλικών κυμάτων σολιτονίων μέσω αναλυτικών τεχνικών, ενώ επίσης προτείνονται τρόποι διαχείρισης της δυναμικής τους και των ιδιοτήτων σκέδασής τους μέσω κατάλληλης - χωρικής ή χρονικής - διαμόρφωσης των φυσικών παραμέτρων (μήκος σκέδασης, συχνότητα του παραβολικού εξωτερικού δυναμικού, σύζευξη Rabi, κοκ
Ανάπτυξη μεθόδων υπολογιστικής νοημοσύνης και σύντηξης δεδομένων με εφαρμογή στο πεδίο της μηχανικής βιοσυστημάτων
Authors: Πανταζή Ξανθούλα-Ειρήνη
Published: September 2021

Βασικός στόχος της παρούσας διδακτορικής διατριβής, είναι η ανάπτυξη μεθόδων Υπολογιστικής Νοημοσύνης και Σύντηξης Δεδομένων με εφαρμογή στο πεδίο της Μηχανικής Βιοσυστημάτων για το μη καταστροφικό έλεγχο αγροτικών προϊόντων καθώς και την παρακολούθηση της κατάστασης των καλλιεργειών. Οι μέθοδοι που αναπτύχθηκαν αφορούν το συνδυασμό αισθητήρων στη Γεωργία Ακριβείας με Τεχνητή Νοημοσύνη. Οι αλγόριθμοι Τεχνητής Νοημοσύνης που αναπτύχθηκαν περιλαμβάνουν Βιο-εμπνευσμένους Ιεραρχικούς Νευρωνικούς Χάρτες καθώς και αλγόριθμους Ανίχνευσης Καινοτομίας που ανιχνεύουν απότομες αλλαγές καταστάσεων το πεδίο της Μηχανικής Βιοσυστημάτων. Στην παρούσα διατριβή παρουσιάστηκαν ιεραρχικά μοντέλα Αυτό-Οργανούμενων Χαρτών σε δυο διαφορετικές εφαρμογές της Μηχανικής Βιοσυστημάτων οι οποίες περιελάμβαναν :την πρόβλεψη απόδοσης μιας καλλιέργειας σιταριού με βάση τη σύντηξη η οποία πραγματοποιείται από αισθητήρες εδάφους και εικόνες οι οποίες προέρχονται από δορυφόρο και την ανίχνευση του σταδίου συγκομιδής σε φυτά καλλιέργειας μαρουλιού. Επιπλέον, είναι ήδη γνωστό ότι σε πολλές εφαρμογές της Μηχανικής Βιοσυστημάτων, η κατάσταση των καλλιεργειών δεν είναι γνωστή εκ των προτέρων μέσω της Εξόρυξης Δεδομένων. Για το λόγο αυτό κρίνεται απαραίτητος ο προσδιορισμός της κατάσταση τους με τη βοήθεια έξυπνων αισθητήρων οι οποίοι μπορούν να ανιχνεύσουν εάν κάποια χαρακτηριστικά έχουν ήδη απομνημονευτεί από μια δομή εκμάθησης ή αποτελούν εξ’ολοκλήρου μια νέα κατάσταση. Για την ανίχνευση νέων καταστάσεων χρησιμοποιήθηκαν στην παρούσα διατριβή Αλγόριθμοι Ανίχνευσης Καινοτομίας σε διαφορετικές καταστάσεις όπως: την ανίχνευση ειδών ζιζανίων με βάση φασματικά χαρακτηριστικά, την ανίχνευση Σεπτόριας και υδατικής καταπόνησης με βάση φασματικά χαρακτηριστικά καθώς και την ανίχνευση Κίτρινης Σκωρίασης και καταπόνησης λόγω ελλείψεως αζώτου με βάση φασματικά χαρακτηριστικά. Τέλος, στην παρούσα διατριβή παρουσιάζεται ένα έξυπνο σύστημα αναγνώρισης πολλαπλών ασθενειών σε φυτά το οποίο αναπτύχθηκε κάνοντας χρήση εικόνων των φύλλων τους. Το συγκεκριμένο έξυπνο σύστημα χρησιμοποιώντας το σμήνος των Μηχανών Διανυσματικής Υποστήριξης σε σχέση με την προσέγγιση της Ενεργούς Εκμάθησης για την αναγνώριση ασθενειών σε φύλλα φυτών, ήταν δυνατό να εξάγει το συμπέρασμα ότι η πρώτη προσέγγιση είναι ιδιαιτέρως βασισμένη στις Μηχανές Διανυσματικής Υποστήριξης ενώ η προσέγγιση της Ενεργούς Εκμάθησης μπορεί να χρησιμοποιήσει κάθε Ταξινομητή μιας Τάξης. Οι προτεινόμενες μέθοδοι ήταν δυνατόν να επιλύσουν όλα τα παραπάνω προβλήματα παρουσιάζοντας υψηλή απόδοση της τάξεως άνω του 90% ανάλογα με την εφαρμογή. Με τη βοήθεια των μεθόδων αυτών, επιλύονται πολλαπλά βασικά προβλήματα που αφορούν τη Γεωργία Ακριβείας και επιπλέον τίθενται οι βάσεις για μελλοντική εκμετάλλευση των πρακτικών αυτών σε μεγαλύτερη κλίμακα.
An analysis of the labour party’s discourse on Europe, 1961-2000
Authors: Καρβούνης Αντώνιος
Published: September 2021

Μια κοινή προσέγγιση της ταραχώδους σχέσης του Εργατικού Κόμματος της Μεγάλης Βρετανίας μετην Ευρώπη από τις αρχές της δεκαετίας του 1960 ερμηνεύει τις αλλαγές στην πολιτική του απλώς μεόρους εσωκομματικών και διακομματικών ανταγωνισμών. Ωστόσο, οι παγκόσμιες που επισυνέβησανόπως η αποσύνθεση της Κοινοπολιτείας παράλληλα με την ίδρυση και περαιτέρω ανάπτυξη τηςΕυρωπαϊκής Κοινότητας πυροδότησαν συζητήσεις για το ζήτημα της ταυτότητας. Επομένως, μέσω τηςεμπειρικής ανάλυσης πρωτογενών πηγών (συζητήσεων της Βουλής των Κοινοτήτων και τωνκομματικών οργάνων) για τις πέντε κρίσιμες στιγμές της εσωκομματικής συζήτησης για την Ευρώπη(1961-62, 1967, 1980-83 και 1997-2000), αυτή η διατριβή υποστηρίζει ότι το ευρωπαϊκό ζήτημα είναιπρωταρχικώς θέμα εθνικής ταυτότητας για το Εργατικό Κόμμα, το οποίο από την ίδρυσή του είναιμπολιασμένο στη βρετανική κουλτούρα. Ως αποτέλεσμα αυτού, θέτοντας τον εθνικισμό του κόμματοςστο πλαίσιο των ιδεολογικών παραδόσεών του, αυτή η μελέτη υποστηρίζει ότι οι διαφορετικές όψειςτου επιχειρήματος έχουν αναδείξει ότι δεν αποτελούν απλώς κομματικές έριδες αλλά αντιθέτωςαποτελούν τρεις ανταγωνιστικές και συσχετιζόμενες αφηγήσεις του βρετανικού εθνικισμού: ο χώροςτου έθνους (οι ιμπεριαλιστικοί και ατλαντικοί δεσμοί, τα βρετανικά νησιά και η ευρωπαϊκή ήπειρος), ηκουλτούρα του έθνους (άγραφο σύνταγμα, κοινοβούλιο, προτεσταντισμός και διαχρονικές αξίες) και οχρόνος του έθνους (μνήμες πολέμου και μνήμες μιας αγαθοεργούς αυτοκρατορίας). Αυτές οι τρειςαφηγήσεις δεν προσδιορίζονται μόνον από τις σχέσεις μεταξύ τους αλλά επίσης προκύπτουν μέσωμιας διαδικασίας άρνησης. Κυρίως προσδιορίζονται απέναντι και σε σχέση με τον «άλλον»: το φύλο καιο ξένος αποτελούν τους εννοιολογικούς εταίρους του βρετανικού έθνους στο λόγο του ΕργατικούΚόμματος. Ειδικότερα, οι μετανάστες, οι ευρωπαίοι εργάτες, οι αιτούντες άσυλο και το διαφορετικόπολιτιστικό και χρονικό υπόβαθρό τους αποτελούν τους «σημαίνοντες άλλους» που αποτελούν τον όρούπαρξης της βρετανικότητας του Εργατικού Κόμματος στη διάρκεια αυτών των 40 ετών.
Η συμμετοχή των μονοκυττάρων του αίματος στην παραγωγή του παράγοντα sTREM-1 σε ασθενείς με σήψη από πνευμονία του αναπνευστήρα
Authors: Μιχαηλίδου Ήρα
Published: September 2021

Σκοπός Σκοπός της παρούσας μελέτης ήταν να μελετήσουμε την επίδραση τηςδεξαμεθαζόνης επί του ενεργοποιητικού υποδοχέα εκφραζόμενου επί τωνμυελοειδών κυττάρων (Triggering receptor expressed on myeloid cells-1, TREM-1)Μεθοδολογία Τα μονοκύτταρα 47 ασθενών με σηπτική καταπληξία λόγωπνευμονίας σχετιζόμενης με το μηχανικό αερισμό, 34 εκ των οποίων είχαν λάβειυδροκορτιζόνη και 13 όχι, διεγέρθηκαν ex vivo με ενδοτοξίνη (LPS). Επιπλέον,χρησιμοποιήθηκαν 96 ποντίκια, αγρίου τύπου και TNF-/-, στα οποία προκλήθηκεθανατηφόρος λοίμωξη με τη χρήση στελέχους P.aeruginosa. Στα ποντίκια είχεπροηγηθεί προθεραπεία είτε με φυσιολογικό ορό, είτε μεδεξαμεθαζόνη/υδροκορτιζόνη. Μετά την θυσία μετρήθηκε ο TREM-1 επί τωνμεμβρανών των ουδετεροφίλων. Παράλληλα, κύτταρα της U937 ανθρώπινηςμονοκυτταρικής σειράς, διεγέρθηκαν με LPS καθώς και με εξουδετερωμένη μεθερμότητα P.aeruginosa, με τη σταδιακή προσθήκη δεξαμεθαζόνης, υδροκορτιζόνης,TNF και anti-TNF. Μετρήθηκε η έκφραση του TREM-1 και η απελευθέρωση τουδιαλυτού υποδοχέα του sTREM-1 στα υπερκείμενα.Αποτελέσματα Τα μονοκύτταρα των ασθενών που είχαν λάβει υδροκορτιζόνηαπελευθέρωσαν χαμηλότερες συγκεντρώσεις sTREM-1 μετά τη διέγερση με LPSσυγκριτικά με των ασθενών οι οποίοι δεν είχαν λάβει, και κατά την πρώτη ημέρα καικατά την τρίτη ημέρα χορήγησης της υδροκορτιζόνης. Η προθεραπεία μεδεξαμεθαζόνη, αλλά όχι με την υδροκορτιζόνη, παρέτεινε την επιβίωση των ζώων καισυνοδεύτηκε από μείωση της έκφρασης του TREM-1 επί των ουδετεροφίλων. Ηδιέγερση με LPS και P.aeruginosa προκάλεσε αυξημένη έκφραση του TREM-1 καιαπελευθέρωση sTREM-1 από τα U937 μονοκύτταρα. Η έκφραση αυτή μειώθηκε μετην προσθήκη δεξαμεθαζόνης, αλλά όχι υδροκορτιζόνης. Η επίδραση αυτή τηςδεξαμεθαζόνης ενισχύθηκε με την προσθήκη του TNFα και εξαφανίστηκε παρουσία του anti-TNF. Επίσης το φαινόμενο αυτό δεν παρατηρήθηκε στα TNF-/- ποντίκια. Ηγονιδιακή έκφραση του TREM-1 στα U937 μονοκύτταρα μειώθηκε έπειτα από τηνπροσθήκη δεξαμεθαζόνης.Συμπεράσματα O TREM-1/sTREM-1 αποτελεί ένα νέο στόχο δράσης για τηδεξαμεθαζόνη. Αυτή η δράση της σχετίζεται με μείωση της γονιδιακής έκφρασης καιεπηρεάζεται από τον TNFα.
Μελέτη της επίδρασης της θεραπείας με anti-TNF στην επούλωση της εντερικής αναστόμωσης
Authors: Ζεγλίνας Χρήστος
Published: September 2021

Σκοπός της μελέτης είναι να διερευνηθεί εάν η χορήγηση infliximab επηρεάζει την ικανότητα εντερικής επούλωσης. Μέθοδος 4 ομάδες αρουραίων: (α) 20 αρουραίοι υποβλήθηκαν σε εκτομή τμήματος εντέρου και αναστόμωση. Την 3η ή 7η μετεγχειρητική ημέρα ελήφθη βιοψία η οποία περιελάμβανε την αναστόμωση. (β) 20 αρουραίοι έλαβαν προεγχειρητικά Infliximab. Στη συνέχεια ακολουθήθηκε η ίδια διαδικασία με την ομάδα(α).(γ) 8 αρουραίοι έλαβαν Infliximab, δεν χειρουργήθηκαν. (δ) 8 αρουραίοι: ομάδα απόλυτου ελέγχου Έλεγχος της αναστόμωσης: (Ι) Μακροσκοπικός έλεγχος σηπτικών επιπλοκών.(ΙΙ) Υπολογισμός πίεσης διάσπασης. (ΙΙΙ) Παθολογοανατομική αξιολόγηση με χρώση αιματοξυλίνης-ηωσίνης. (IV) Aνοσοϊστοχημική αξιολόγηση της έκφρασης των TGFβ1, MMP1, MMP2 και collagen V Αποτελέσματα (Ι) Μη σημαντική διαφορά στην εμφάνιση σηπτικών επιπλοκών μεταξύ της ομάδας (α) και (β) τόσο την 3η (5/9 vs 3/9, p=0,34) όσο και την 7η μετεγχειρητική ημέρα. (ΙΙ) Μη σημαντική διαφορά στη μέση πίεση διάσπασης μεταξύ της ομάδας (α) και (β) τόσο την 3η(6,8 vs 37,25, p=0,41) όσο και την 7η μετεγχειρητική ημέρα (104,2 vs 89,8, p=0,42). (ΙΙΙ) Στα ζώα που έλαβαν IFX παρατηρήθηκε ηπιότερη φλεγμονή (IV) Υψηλότερη έκφραση MMP2(p<0,05), TGF-β1 (p<0,01) και collagen V (p<0,05) στην ομάδα που έλαβε IFX. Συμπεράσματα: Η προ-εγχειρητική χορήγηση ΙFX φαίνεται να οδηγεί σε ενεργή διαδικασία σύνθεσης κολλαγόνου και ιστική αναδιοργάνωση.
Αυτοδιαχειριζόμενα συστήματα παράδοσης πολυμεσικού περιεχομένου σε ασύρματα δίκτυα τύπου IPv6 που βελτιστοποιούν την ποιότητα εμπειρίας χρήστη
Authors: Καλδάνης Βασίλειος
Published: September 2021

Στο πλαίσιο της παρούσας διδακτορικής διατριβής μελετώνται διεξοδικά, θέματα παράδοσης ποιότητας υπηρεσιών και εφαρμογών πολυμεσικού περιεχομένου σε συστήματα τελευταίας γενιάς, που παρέχονται μέσω προηγμένων αυτόνομων ευρυζωνικών ασύρματων δικτύων πρόσβασης, διανομής και παράδοσης, βασισμένα στο διαδικτυακό πρωτόκολλο τύπου IPv6, με τη χρήση κριτηρίων ποιότητας υπηρεσίας που καθορίζονται μεταξύ άλλων και από την αποτίμηση εμπειρίας του τελικού χρήστη (QoE, Quality of Experience). Πιο συγκεκριμένα αντιμετωπίζεται ολοκληρωμένα το πολυσύνθετο πρόβλημα παροχής και διαχείρισης της ποιότητας υπηρεσίας ως προς την αντιλαμβανόμενη από το χρήστη εμπειρία αυτού, με δυναμικό τρόπο και σε πραγματικό χρόνο, αφενός μεν εκμεταλλευόμενοι πλήρως τα χαρακτηριστικά των υφιστάμενων μηχανισμών ελέγχου ποιότητας υπηρεσίας δικτύου QoS του εκάστοτε παρόχου, σε άμεση σύνδεση με τα χαρακτηριστικά ποιότητας της πολυμεσικής εφαρμογής βίντεο συνεχούς ροής (streaming) και αφετέρου επιτρέποντας στο χρήστη να επιλέγει κάθε φορά το επιθυμητό επίπεδο ποιότητας εμπειρίας του βάσει κριτηρίων χρήστης και κόστους μέσω επιχειρησιακών μοντέλων. Το προτεινόμενο σύστημα διαθέτει μηχανισμούς αυτό-διαχείρισης σε επίπεδο πόρων και εκπλήρωσης ώστε δυναμικά και κατ’ απαίτηση να μπορεί να αναδιοργανώνεται για να προσαρμόζεται αυτόνομα σε κάθε αναγνωριζόμενη κατάσταση δρώντας προληπτικά (proactive) ή/και αντιδραστικά (reactive) κατά περίσταση, με τις ελάχιστες δυνατές συνέπειες για τα υπόλοιπα μέρη του συστήματος. Σε επιχειρησιακό επίπεδο, επιτυγχάνει μέσω στοχευμένων μοντέλων, να τεκμηριώσει, να αξιολογήσει και να αποτιμήσει στη πράξη τα οφέλη της εκμετάλλευσης μίας τέτοιας λύσης για τον πάροχο ενοποιημένων πολλαπλών-υπηρεσιών τελευταίας γενιάς (multiple-play Service Provider) που επιθυμεί να επενδύσει σε ενοποιημένα και καινοτόμα περιβάλλοντα διανομής και παράδοσης προηγμένων εφαρμογών εμπλουτισμένου πολυμεσικού περιεχόμενου (rich media applications) σε τερματικά χρηστών τελευταίας γενιάς (smartphones, tablets). Τα πειραματικά αποτελέσματα εφαρμογής σε πραγματικό περιβάλλον, αποδεικνύουν ότι μέσω της υλοποίησης των προτεινόμενων λύσεων το υπό μελέτη σύστημα επιτυγχάνει να διατηρεί την ικανότητα υποστήριξης, με αυτόνομο και αρμονικό τρόπο, βέλτιστης δυνατής ποιότητας υπηρεσίας προσφέροντας μεγάλη ευελιξία τόσο σε επίπεδο πρόσβασης και παραμονής στην υπηρεσία όσο και διατήρησης συγκεκριμένων ορίων διακύμανσης στη παρεχομένη ποιότητα διατηρώντας ικανοποιητικά επίπεδα εμπειρίας χρήστη. Αντίστοιχα βελτιωμένα αποτελέσματα παρουσιάζονται σε θέματα κλιμακοσιμότητας (scalability) και σταθερότητας (stability) συστήματος σε σχέση με υφιστάμενες λύσεις μη δυναμικών συστημάτων, οι οποίες εξαρτώνται ισχυρά από τα χαρακτηριστικά κεντροποιημένων συστημάτων διαχείρισης ποιότητας υπηρεσίας (π.χ. MPLS), αποδεικνύοντας την εφαρμοσιμότητα των προτεινόμενων μηχανισμών σε συστήματα μεγάλης κλίμακας.
Impact of beta-glucan on the intestinal microbiota of a high risk colon cancer population (polypectomised patients)
Authors: Τούρουνεν Κάτια Τέλλερβο
Published: September 2021

Η δημιουργία του καρκίνου του παχέος εντέρου ξεκινά με την εμφάνιση προκαρκινικών όγκων (πολύποδες), είναι μακρόχρονη και περιλαμβάνει αρκετά ενδιάμεσα στάδια. Οι β-γλυκάνες είναι πολυσακχαρίτες που ασκούν ανοσορυθμιστική και αντικαρκινική δράση. Σκοπός της μελέτης ήτανη διερεύνηση της επίδρασης της κατανάλωσης της β-γλυκάνηςαπό κριθάρι στον εντερικό μικροβιόκοσμο ασθενών που έχουν υποβληθεί σε πολυποδεκτομή και στη γενοτοξικότητα και κυτταροτοξικότητα της υδατικής φάσης των κοπράνων (ΥΦΚ) τους. 69 εθελοντές πήραν μέρος καικατανάλωσαν ψωμί (125g/ημερησίως) με ή χωρίς β-γλυκάνη (3g) για τρεις μήνες. Συλλέχθηκαν δείγματα κοπράνων κατά την έναρξη, την 30η ημέρα, την 90η ημέρα και δύο εβδομάδες μετά τη λήξη της παρέμβασης. Καταμετρήθηκαν εντερικοί μικροοργανισμοί,δύο βακτηριακά ένζυμα, το pH, η υγρασία των κοπράνων και τα πτητικά λιπαρά οξέα. Η γενοτοξικότητα της ΥΦΚ εκτιμήθηκε σε επιθηλιακά εντερικά κύτταρα (Caco-2), με τη μέθοδο COMET. Δεν παρατηρήθηκαν σημαντικές διαφορές στους μικροβιακούς πληθυσμούς μεταξύ των δύο ομάδων. Η ομάδατη; β-γλυκάνης εμφάνισε υψηλότερο πληθυσμό του Bifidobacterium spp. την 90η ημέρα σε σύγκριση με την έναρξη. Παρατηρήθηκε αύξηση στην συγκέντρωση του βαλερικού οξέος καθώς και στο άθροισμα των άλλων SCFAsκατά την 90η ημέρα συγκρινόμενα με την ομάδα ελέγχου.Γενοτοξικότητα παρουσίασαν 49% των δειγμάτων της ΥΦΚ κατά την έναρξη της παρέμβασης. Η γενοτοξικότητα στην ομάδα της β-γλυκάνης μειώθηκε κατά τη διάρκεια της παρέμβασης φτάνοντας σε στατιστικά σημαντικά επίπεδα την 90η ημέρα σε σύγκριση με την ομάδα ελέγχου. Οι εθελοντές κατανάλωσαν το εμπλουτισμένο ψωμί με β-γλυκάνη χωρίς κάποια σημαντικά γαστρεντερολογικά προβλήματα. Η β-γλυκάνη θα μπορούσε να παρέχει προστασία έναντι εμφάνισης καρκίνου του παχέος εντέρου.
Ο ρόλος του ενδογενούς συστήματος των κανναβινοειδών σε συμπεριφορικές και νευροβιολογικές παραμέτρους που σχετίζονται με τις γνωστικές λειτουργίες
Authors: Γαλανόπουλος Ανδρέας
Published: September 2021

Τα εξωγενώς χορηγούμενα κανναβινοειδή και το ενδογενέςκανναβινοειδές σύστημα εμπλέκονται σε αρκετές φυσιολογικέςλειτουργίες και διαταραχές του ΚΝΣ. Ο σκοπός της παρούσας εργασίαςαφορούσε στη μελέτη συγκεκριμένων συμπεριφορικών καινευροχημικών μεταβλητών μετά από τη χορήγηση κανναβινοειδών.Ειδικότερα, μελετήθηκαν οι επιδράσεις των αγωνιστών των CB1υποδοχέων των κανναβινοιεδών σε λειτουργίες μνήμης και μάθησης καιστο γλουταματεργικό σύστημα. Για το σκοπό της μελέτης αυτήςχρησιμοποιήθηκαν το WIN 55-212,2 και η Δ9-THC, το κύριοψυχοδραστικό συστατικό της κάνναβης. Τα αποτελέσματα της μελέτης έδειξαν ότι μικρές δόσεις του WIN55,212-2, οι οποίες δεν επηρεάζουν σημαντικά την κινητικότητα,προσβάλουν τη μη συνειρμική μνήμη, τις διαφορετικές εκφάνσεις τηςαναγνωριστικής μνήμης και τη χωρική μνήμη. Σχετικά με τη γλουταματεργική επίδραση, οι χαμηλές μηκατασταλτικές και υψηλότερες κατασταλτικές δόσεις του WIN 55,212-2και Δ9-THC μετέβαλαν την ιστική συγκέντρωση του γλουταμικού, σεαρκετές εγκεφαλικές περιοχές. Ειδικότερα η χορήγηση του WIN 55,212-2 προκάλεσε αύξηση των εξωκυττάριων συγκεντρώσεων του γλουταμικούστον προμετωπιαίο φλοιό σε αντίθεση με την μείωση των επίπεδων σευποφλοιώδεις περιοχές.Οι συγκεκριμένες ουσίες (Δ9-THC και WIN 55-212,2) μετά από οξείασυστηματική χορήγηση προκάλεσαν σημαντικές μεταβολές στιςσυμπεριφορικές δοκιμασίες μνήμης και μάθησης και επίσης ex vivo καιin vivo μεταβολές στη γλουταματεργική λειτουργία σε διαφορετικέςεγκεφαλικές περιοχές που σχετίζονται με κινητικές λειτουργίες, τοκύκλωμα ανταμοιβής, τη νευροπλαστικότητα και τις γνωστικέςλειτουργίες.
Γλωσσικές και γνωστικές συνιστώσες των διαταραχών λόγου σε παιδιά προσχολικής ηλικίας
Authors: Παππά Μαρία
Published: September 2021

Αφετηρία της παρούσας εργασίας είναι ο σημαντικός ρόλος του προφορικού λόγου και κυρίως του προφορικού αφηγηματικού λόγου στην απόκτηση του σχολικού γραμματισμού. Τα παιδιά που ακολουθούν το τυπικό πρότυπο ανάπτυξης με την είσοδό τους στο νηπιαγωγείο έχουν αποκτήσει επάρκεια στο να χρησιμοποιούν τη μητρική τους γλώσσα. Οι ικανότητες στον προφορικό λόγο και ιδιαίτερα η ικανότητα της αφήγησης των παιδιών του νηπιαγωγείου έχουν συνδεθεί άμεσα με τις ικανότητες του γραπτού λόγου στη σχολική ηλικία. Δυσκολίες στον προφορικό λόγο και κυρίως στον αφηγηματικό λόγο στην προσχολική ηλικία που παραμένουν και μετά τα 6 χρόνια συνδέονται άμεσα με δυσκολίες στον γραπτό λόγο, τόσο στην ανάγνωση όσο και την παραγωγή γραπτού λόγου. Στην παρούσα έρευνα επιλέχθηκαν παιδιά νηπιαγωγείου προκειμένου να διερευνηθούν οι δυσκολίες που αντιμετωπίζουν στο λόγο και ιδιαίτερα στον προφορικό αφηγηματικό λόγο καθώς και παιδιά που φοιτούσαν στη β΄ δημοτικού, που επίσης αντιμετώπιζαν δυσκολίες στο λόγο, προκειμένου να διερευνηθεί πως εξελίσσονται οι δυσκολίες στο γραπτό λόγο. Συνοψίζοντας, από τα αποτελέσματα της παρούσας έρευνας προκύπτει ότι στο νηπιαγωγείο και στις πρώτες τάξεις του δημοτικού σχολείου η αξιολόγηση της γλωσσικής επάρκειας δεν μπορεί να δώσει τις απαραίτητες πληροφορίες για το γλωσσικό προφίλ των παιδιών ώστε να σχεδιαστεί και να εφαρμοστεί στα πλαίσια της πρώιμης παρέμβασης το κατάλληλο παιδαγωγικό πρόγραμμα. Αντίθετα, η εκτίμηση της επίδοσης των μαθητών έδωσε περισσότερες πληροφορίες που μπορεί να αξιοποιήσει ο εκπαιδευτικός μέσα στα πλαίσια της πρώιμης παρέμβασης. Σημαντικό ρόλο, στην αξιολόγηση του λόγου φαίνεται ότι παίζει η αφήγηση, καθώς ο εκπαιδευτικός μπορεί να αντλήσει πληροφορίες όχι μόνο για το γλωσσικό επίπεδο των μαθητών αλλά και το γνωστικό. Η αφήγηση, όμως, μπορεί να χρησιμοποιηθεί από τον εκπαιδευτικό, ταυτόχρονα, και ως μέσο παρέμβασης.
Πειραματική μελέτη της επίδρασης της μερικής βιοψίας στοματικού καρκίνου στη δημιουργία μεταστάσεων
Authors: Ράλλης Γεώργιος
Published: September 2021

Σκοπός: Η μελέτη της επίδρασης της μερικής βιοψίας στη διασπορά των καρκινικών κυττάρων ακανθοκυτταρικού καρκινώματος του στόματος σε πειραματόζωα. Υλικά και μέθοδος: Εξήντα αρσενικά Syrian golden hamsters ανέπτυξαν όγκους του στόματος μετά τη χρήση 9,10-διμεθυλ-1,2-βενζανθρακένιου για 14 εβδομάδες και ακολούθως χωρίστηκαν σε έξι ίσες ομάδες. Τα πειραματόζωα των ομάδων ελέγχου 1 και 2 δεν δέχτηκαν καμία περαιτέρω θεραπεία, ενώ τα πειραματόζωα των ομάδων 3-6 υπέστησαν βιοψία των όγκων στο τέλος της 14ης εβδομάδος και επιπρόσθετα στα πειραματόζωα των ομάδων 5 και 6 έγινε έγχυση διαλύματος υδροχλωρικής μπλεομυκίνης στη βάση του δημιουργηθέντος όγκου λίγο πριν τη βιοψία. Τα πειραματόζωα των ομάδων 1, 3, 5 and 2, 4, 6 θυσιάστηκαν την 17η και την 19η εβδομάδα αντίστοιχα. Δείγματα από τους όγκους, τους σύστοιχους τραχηλικούς λεμφαδένες, τους πνεύμονες και το ήπαρ ελήφθησαν από όλα τα πειραματόζωα και εξετάστηκαν ιστοπαθολογικά.Αποτελέσματα: Όλα τα πειραματόζωα ανέπτυξαν ακανθοκυτταρικό καρκίνωμα του στόματος. Στην ομάδα 4, τέσσερα από τα δέκα πειραματόζωα εμφάνισαν μεταστάσεις στους σύστοιχους τραχηλικούς λεμφαδένες και επιπροσθέτως ένα από τα τέσσερα εμφάνισε απομεμακρυσμένη μετάσταση στον πνεύμονα. Συμπεράσματα: Η κατά 5 εβδομάδες καθυστέρηση στην εφαρμογή χειρουργικής θεραπείας, αυξάνει σημαντικά τον κίνδυνο μετάστασης στους επιχώριους τραχηλικούς λεμφαδένες, γεγονός που μπορεί να μειωθεί σημαντικά μετά την έγχυση εντός του όγκου μπλεομυκίνης.
Ο ρόλος των ιών corona NL63 και HKU1, parainfluenza 4, polyomavirus WU και KI και των εντεροϊών σε παιδιά με λοιμώξεις του αναπνευστικού συστήματος
Authors: Μουτούση Αφροδίτη
Published: September 2021

Οι λοιμώξεις του αναπνευστικού συστήματος είναι από τις πιο συνηθισμένες ασθένειες παγκοσμίως, προκαλώντας σημαντικό ποσοστό νοσηρότητας και θνησιμότητας στους ανθρώπους. Η παρούσα διδακτορική διατριβή είχε ως σκοπό την ανάπτυξη και βελτιστοποίηση μοριακών μεθόδων για τη διερεύνηση της συμμετοχής των αναπνευστικών ιών κορόνα NL63 και HKU1, της παραγρίπης , των πολύομα WU και KI και των εντεροϊών σε λοιμώξεις του ανώτερου και κατώτερου αναπνευστικού συστήματος. Ακολούθησε η μελέτη της επιδημιολογίας και η συλλογή κλινικών δεδομένων με σκοπό την πιθανή συσχέτισή τους με την εμφάνιση του κάθε ιού, καθώς και η ανάλυση της αλληλουχίας αντιπροσωπευτικών στελεχών του κορόνα NL63 και των εντεροϊών.Το υλικό που χρησιμοποιήθηκε, συλλέχθηκε κατά τη χειμερινή περίοδο τριών συνεχόμενων ετών, 2005-06, 2006-07 και 2007-08, και περιελάμβανε ρινικά επιχρίσματα και εκπλύματα από ασθενείς ηλικίας 0-18 ετών που εμφάνιζαν συμπτώματα λοίμωξης του αναπνευστικού συστήματος. ια την ανίχνευση των παραπάνω ιών χρησιμοποιήθηκαν μοριακές μέθοδοι, με τη χρήση εκκινητών που ήταν ειδικοί για συντηρημένες περιοχές του γονιδιώματός τους, οι οποίες περιελάμβαναν μία απλή ανάστροφής μεταγραφής PCR για την παραγρίπη , μία διπλή PCR πραγματικού χρόνου για τους πολυόμα WU και KI, μία διπλή ανάστροφής μεταγραφής PCR πραγματικού χρόνου για τους κορόνα NL63 και HKU1 και μια ανάστροφης μεταγραφής PCR πραγματικού χρόνου για τους εντεροϊούς. Για την ανάλυση της αλληλουχίας των NL63 στελεχών και των στελεχών των εντεροϊών χρησιμοποιήθηκαν μη-συντηρημένες περιοχές και η συσχέτισή τους έγινε μέσω απεικόνισης σε φυλογενετικά δέντρα.Συνολικά, 750 δείγματα συμπεριλήφθηκαν στη μελέτη, από τα οποία 136 (18,1%) βρέθηκαν θετικά για κάποιον από τους υπό μελέτη αναπνευστικούς ιούς. Συγκεκριμένα, 32 ασθενείς βρέθηκαν θετικοί σε πολυόμα, 33 σε εντεροϊούς, 16 σε παραγρίπη και 55 σε hCoV.Αντιπροσωπευτικά δείγματα που βρέθηκαν θετικά για τους ιούς hCoV NL63 και τους εντεροϊούς κατά τις τρεις χειμερινές περιόδους επιλέχθηκαν για να μελετηθούν φυλογενετικά. Από τα 41 θετικά για τον NL63 δείγματα επιλέχθηκαν 9 από αυτά ώστε να μελετηθούν φυλογενετικά. Από τα στελέχη αυτά, 2 απομονώθηκαν το 2006, 5 απο-μονώθηκαν το 2007 και τα υπόλοιπα 2 το 2008. Η σύγκριση της αλληλουχίας έδειξε ότι σε επίπεδο νουκλεοτιδίων και αμινοξέων τα στελέχη του 2006 και του 2007 ήταν όμοια, ενώ τα στελέχη που κυκλοφόρησαν το 2008, παρουσίαζαν νουκλεοτιδική ομολογία 89,9% και αμινοξική ομολογία 79%. Επίσης μελετηθηκαν 9 στελέχη εντεροϊών και αποκαλύφθηκε η κυκλοφορία διαφορετικών και ποικίλων στελεχών.
Χωρικά μοντέλα αστικών λειτουργιών και συστήματα γεωγραφικών πληροφοριών
Authors: Σαντιμπαντάκης Κωνσταντίνος
Published: September 2021

Η διατριβή αυτή προσεγγίζει ένα από τα επί μέρους συστήματα, που τελικά συντίθενται για τη λειτουργία του πλέον περίπλοκου ανθρωπογενούς συστήματος: της πόλης. Το κέντρο και οι λειτουργίες που επιτελούνται σε αυτό, αποτελεί τον πυρήνα της οργάνωσης της πολεοδομικής δομής καθώς και ένα τυπικό και σταθερό χαρακτηριστικό του αστικού ιστού. Μέσα από την ταξινόμηση των θεωριών οργάνωσης του αστικού χώρου και των αστικών χωρικών μοντέλων, που έχουν διατυπωθεί ιστορικά, δημιουργείται το υπόβαθρο της έρευνας. Κάποιες από τις τεχνολογίες που έχουν αναπτυχθεί γύρω από το επιστημονικό πεδίο των Συστημάτων Γεωγραφικών Πληροφοριών (Σ.Γ.Π.) αξιοποιούνται, στο πλαίσιο της διατριβής, προκειμένου να δημιουργηθούν τα εργαλεία ανάλυσης της μελέτης περίπτωσης. Η χωρική στατιστική ανάλυση αποτελεί χαρακτηριστικό πεδίο, που αναπτύσσεται γύρω από τις τεχνολογίες των Σ.Γ.Π.. Με τον προσδιορισμό των περιοχών επιρροής των υπερτοπικών κέντρων, η χωρική στατιστική ανάλυση χρησιμοποιείται, αφ’ ενός για να υπερκαλυφθούν οι χωρικές στρεβλώσεις, που δημιουργούν τα διοικητικά όρια και αφ’ ετέρου για να διατυπωθεί για τη μελέτη περίπτωσης ένα μοντέλο, που μέχρι τώρα, συναντάται στη βιβλιογραφία να μελετάται σε χωροταξική και όχι σε πολεοδομική κλίμακα. Ακόμα, η προσαρμογή του μοντέλου επιχειρεί να συνθέσει τις θεσμοθετημένες χωρικές ρυθμίσεις, με την αποτυπωμένη πραγματική κατάσταση.Στα πλαίσια της διατριβής αυτής αποτιμάται βαθύτερα η δυνατότητα αξιοποίησης των εξελισσόμενων χωρικών στατιστικών μοντέλων στην ανάλυση της χωρικής κατανομής των κεντρικών λειτουργιών της πόλης, ως βασικού παράγοντα συγκρότησης της συνολικής χωρικής δομής της. Επί πλέον, αναδεικνύεται ότι η χρήση των συγκεκριμένων μεθόδων χωρικής ανάλυσης των αστικών κεντρικών λειτουργιών, μπορεί να χρησιμοποιηθεί σε πλήθος περιπτώσεων πόλεων, που παρουσιάζουν ανάλογα χαρακτηριστικά με εκείνα της Αθήνας.
Πράσινες διεργασίες εκχύλισης
Authors: Κυριακοπούλου Κωνσταντίνα
Published: September 2021

Στην διατριβή αυτή μελετήθηκαν βιομηχανικά εφαρμόσιμες διεργασίες εκχύλισης ως προς την ανάκτηση βιοδραστικών ενώσεων από φυτά και τα παραπροϊόντα του αγρο-βιομηχανικού κλάδου διατροφής. Συγκεκριμένα, στερεά απόβλητα οινοποιείων, στερεά υπολείμματα της παραγωγής ελαιόλαδου, φλούδες εσπεριδοειδών, φύλλα ελιάς και μαστίχας επιλέχθηκαν ως πρώτες ύλες για την εκχύλιση φαινολικών ενώσεων. Πριν από την εκχύλιση τα υλικά αυτά υποβλήθηκαν σε ξήρανση προκειμένου να αποφευχθεί η μικροβιακή αλλοίωση τους και να διατηρηθεί το φαινολικό τους περιεχόμενο. Υπολογίστηκαν επίσης οι κινητικές ξήρανσης και εξετάστηκε η επίδραση της ξήρανσης στην ανάκτηση των βιοδραστικών τους ενώσεων. Η ανάκτηση διεξήχθη μέσω συμβατικών τεχνικών εκχύλισης, όπως η εκχύλιση soxhlet και η διαβροχή, καθώς και νέες μεθόδους που υποβοηθούμενες με μικροκύματα ή υπερήχους. Η χρήση μικροκυμάτων και υπερήχων βρέθηκε να ενισχύουν την ανάκτηση φαινολικών ενώσεων, ακόμη και όταν χρησιμοποιούνται πιο πράσινοι ηπιότεροι διαλύτες. Η αποτελεσματικότητα των εκχυλίσεων εξετάστηκε υπολογίζοντας τις αποδόσεις τους, ενώ και η επιλεκτικότητα των διεργασιών αξιολογήθηκε χρησιμοποιώντας φασματοφωτομετρικά πρωτόκολλα και αναλύσεις υψηλής απόδοσης υγρής χρωματογραφίας. Επιπλέον, πραγματοποιήθηκε συγκριτική αξιολόγηση του κύκλου ζωής των διεργασιών για να αξιολογηθεί η βιωσιμότητα των επιλεγμένων στρατηγικών αξιοποίησης για την παραγωγή βιοδραστικών εκχυλισμάτων, τα οποία μπορούν να ενσωματωθούν σε τρόφιμα και καλλυντικά προϊόντα. Μεταξύ των διαφόρων διεργασιών εκχύλισης παρατηρήθηκαν σημαντικές διαφορές στην απόδοση των φαινολικών ενώσεων και ως εκ τούτου στις περιβαλλοντικές τους επιδόσεις. Η υποβοηθούμενη εκχύλιση με υπερήχους για αποξηραμένα υποπροϊόντα (στεμφύλων, ελαιοπυρήνα, φύλλα ελιάς και φλούδες πορτοκαλιού) βρέθηκε να είναι η πιο βιώσιμη διαδικασία εκχύλισης, ανεξάρτητα από τη χρήση αιθανόλης 50% ως διαλύτη, ενώ η υποβοηθούμενη μικροκυμάτων βρέθηκε κατάλληλη για την εκχύλιση φαινολικών από μη επεξεργασμένα φύλλα μαστίχας χρησιμοποιώντας νερό ως διαλύτη. Ανάμεσα στους εξεταζόμενους συνδυασμούς γραμμών παραγωγής βιοδραστικών εκχυλισμάτων βρέθηκε ότι η πιο οικονομικά βιώσιμη είναι η εκχύλιση με υπερήχους στεμφύλων και φύλλων ελιάς και η εκχύλιση με μικροκύματα φύλλων μαστίχας.
Διερεύνηση τριβολογικής συμπεριφοράς επιφανειών με μακροτραχύτητα (μικροδομή) που λειτουργούν υπό συνθήκες ελαστοϋδροδυναμικής λίπανσης
Authors: Σαχανάς Χρήστος
Published: September 2021

Πειραματική διερεύνηση της επίδρασης της μακροτραχύτητας (μικροδομή) στην ικανότητα των επιφανειών να μεταβούν από την περιοχή της μικτής στην περιοχή της υγρής τριβής. Για το σκοπό αυτό χρησιμοποιήθηκε το δοκιμαστήριο δίσκων του Εργαστηρίου Στοιχείων Μηχανών και Μηχανολογικού Σχεδιασμού του Α.Π.Θ. και εφαρμόστηκαν τεχνικές μέτρησης ηλεκτρικής αντίστασης επαφής (ECR). Δοκιμάστηκαν διαφορετικές παραλλαγές μακροτραχύτητας και συγκρίθηκαν με επιφάνειες χωρίς μακροτραχύτητα, αξιοποιώντας μετρήσεις ηλεκτρικής τάσης προκειμένου να διαπιστωθεί αν οι δύο επιφάνειες διαχωρίζονται πλήρως από Ελαστοϋδροδυναμικό σφήνα ή αν συμβαίνουν συγκρούσεις κορυφών τραχυτήτων. Προτάθηκε και δοκιμάστηκε νέα μέθοδος για τον προσδιορισμό της μεταλλικής επιφάνειας επαφής (απευθείας επαφή μετάλλου με μέταλλο, χωρίς την παρουσία μονομοριακού στρώματος λιπαντικού ή στρώματος οξειδίων). Τα αποτελέσματα έδειξαν ότι, για τις συνθήκες υπό τις οποίες έγιναν τα πειράματα, η μακροτραχύτητα μπορεί να λειτουργήσει θετικά ως προς την ικανότητα των επιφανειών να μεταβούν από την περιοχή της μικτής στην περιοχή της υγρής τριβής. Το αποτέλεσμα εξαρτάται κατά πολύ από τις συνθήκες λειτουργίας και τα γεωμετρικά χαρακτηριστικά της μακροτραχύτητας.
Η αστική ευθύνη των διοικούντων ανώνυμες εταιρίες και εταιρίες περιορισμένης ευθύνης έναντι του δημοσίου για φορολογικές οφειλές των εταιριών αυτών
Authors: Φινοκαλιώτη Αικατερίνη
Published: September 2021

Σκοπός της διατριβής ήταν η μελέτη της προσωπικής ευθύνης των διοικούντων ημεδαπές α.ε. και ε.π.ε. για τις φορολογικές οφειλές των εταιριών προς στο Δημόσιο, εξαιρουμένων των ν.π.δ.δ.. Πρόκειται για ευθύνη εκ του νόμου, ευθύνη αντικειμενική, απεριόριστη, εις ολόκληρον, αλλά συγχρόνως επικουρική και παρεπόμενη, η οποία θεσπίστηκε για πρώτη φορά στην Ελλάδα το 1923. Η μελέτη επικεντρώθηκε στην ερμηνεία και εφαρμογή των άρθρων 115 του Κ.Φ.Ε. και 55 περ. β του Κ.Φ.Π.Α., τα οποία αποτελούν και τις βασικότερες και μεγαλύτερου νομικού και πρακτικού ενδιαφέροντος διατάξεις, με τις οποίες οι διοικούντες κεφαλαιουχικές εταιρίες καθίστανται συνυπόχρεοι με την εταιρία για τις φορολογικές οφειλές της. Παράλληλα, εξετάστηκε η θεμελίωση της ευθύνης σε ειδικές κατηγορίες διοικούντων και σε ειδικές μορφές εταιριών και επιχειρήθηκε η επίλυση των προβλημάτων που ανακύπτουν. Από την ανάλυση των επιμέρους ζητημάτων και τη συγκριτική επισκόπηση με τις διατάξεις του αλλοδαπού δικαίου κατέστησαν προφανείς οι ατέλειες και οι αντιφάσεις του εθνικού δικαίου, οι οποίες θα πρέπει να αντιμετωπίζονται σύμφωνα με την αρχή της στενής ερμηνείας του φορολογικών διατάξεων αλλά και υπό το πρίσμα του σκοπού του νομοθέτη. Τέλος, με τη μελέτη καταδεικνύεται και η ανάγκη άμεσης και ουσιαστικής τροποποίησης των εφαρμοστέων διατάξεων και προτείνεται η μεταβολή της ευθύνης από αντικειμενική σε νόθο αντικειμενική, ώστε να δίνεται η δυνατότητα στον διοικούντα να απαλλαγεί από την ευθύνη του εάν αποδείξει ότι δεν παραβίασε με δόλο ή αμέλεια τις φορολογικές υποχρεώσεις της εταιρίας.
Το θεσμικό πλαίσιο οργάνωσης και λειτουργίας της εκκλησιαστικής εκπαίδευσης στην Ελλάδα και σε κράτη της Ευρωπαϊκής Ένωσης
Authors: Αλμπανάκη Ξανθή
Published: September 2021

Στην εν λόγω διατριβή μελετήσαμε το θεσμικό πλαίσιο οργάνωσης της Εκκλησιαστικής εκπαίδευσης στην Ελλάδα και κράτη της Ευρωπαϊκής Ένωσης. Η μελέτη αυτή, βασίζεται εν πολλοίς στον εντοπισμό και την ανάδειξη όλων εκείνων των στοιχείων που καθόρισαν από την ίδρυση του ελληνικού κράτους το θεσμικό πλαίσιο οργάνωσης της εκκλησιαστικής εκπαίδευσης. Η διατριβή αποτελείται από τον πρόλογο της συγγραφέως, την εισαγωγή και τρία (3) κεφάλαια. Προτάσσεται αναλυτικός, δισέλιδος πίνακας περιεχομένων. Ακολουθεί ο Πρόλογος και έπεται η αναλυτική Εισαγωγή, η οποία περιέχει μία σύντομη αναφορά στο γνωστικό αντικείμενο και μια επισκόπηση της συναφούς βιβλιογραφίας, ενώ στο τέλος γίνεται μία συνοπτική παρουσίαση των κυριότερων αποτελεσμάτων της εργασίας. Τα υπόλοιπα τρία κεφάλαια (1-3) αποτελούν την πρωτότυπη συνεισφορά της διδακτορικής διατριβής στην μελέτη της Εκκλησιαστικής Εκπαίδευσης. Ειδικότερα: στο πρώτο κεφάλαιο εξετάζονται οι απαρχές της Εκκλησιαστικής Εκπαίδευσης στο νεοσύστατο ελληνικό κράτος και οι προσπάθειες οργάνωσής της παράλληλα με την μελέτη νομοθετικών κείμενών. Γίνεται ακόμη αναφορά στην περίοδο μετά τον δεύτερο παγκόσμιο πόλεμο και τις εκ νέου προσπάθειες για ανασύσταση και αναδιοργάνωση της εκκλησιαστικής παιδείας. Το δεύτερο κεφάλαιο αποτυπώνει τη σημερινή μορφή οργάνωσης και το θεσμικό πλαίσιο της Εκκλησιαστικής Εκπαίδευσης, το οποίο εναρμονίζεται με τη σύγχρονη νομοθεσία. Θίγονται επίσης επίκαιρα ζητήματα που προκύπτουν και απασχολούν τον κλήρο και την Εκκλησία (αξιολόγηση, ανωτατοποίηση σχολών κ.α.). Στο τρίτο κεφάλαιο μελετάται η οργάνωση της Εκκλησιαστικής Εκπαίδευσης σε χώρες της Ευρωπαϊκής Ένωσης. Γίνεται αναφορά σε διάφορους τύπους ιδρυμάτων (καθολικά πανεπιστήμια, ποντιφικά πανεπιστήμια, εκκλησιαστικές σχολές, ιερατικές σχολές, κολλέγια) σε κράτη της Ευρωπαϊκής Ένωσης ανάλογα με το υφιστάμενο καθεστώς σχέσεων μεταξύ κράτους-εκκλησίας. Καταγράφονται συνοπτικά οι πολιτικές ευρωπαϊκών χωρών, ο τρόπος εποπτείας των σχολείων από τη Ρωμαιοκαθολική Εκκλησία και τις άλλες θρησκευτικές κοινότητες, η ύπαρξη υποδομής εκπαίδευσης για τους θρησκευτικούς λειτουργούς και ανάλογα εκτιμάται ο βαθμός δικαιοδοσίας της θρησκευτικής κοινότητας.
Radiation in ultraplanckian particle collisions
Authors: Κωνσταντίνου Γιάννης
Published: September 2021

Χρησιμοποιούμε μία διαρατακτική μέθοδο για να μελετήσουμε την κλασσική ακτινοβολίαπέδησης ενός βαθμωτού πεδίου και ενος διανυσματικού πεδίου που παράγεται κατά τηνυπερ-σχετικιστική σύγκρουση δύο σωματιδίων με μάζα που αλληλεπιδρούν βαρυτικά. Ησύγκρουση λαμβάνει χώρα σε d μη-συμπαγείς ή τοροειδείς επιπλέον διαστάσεις. Αναλύον-ται η φασματική και η γωνιακή κατανομή της βαθμωτής και διανυσματικής ακτινοβολίας,ενώ δείχνουμε ότι η ολική ενέργεια ενισχύεται ισχυρά κατά ένα παράγοντα Lorentz γυψωμένο σε κάποια δύναμη εξαρτώμενη από τον αριθμό των επιπλέον διαστάσεων, d.Δείχνουμε επίσης ότι το τοπικό πλάτος της ακτινοβολίας συμβάλλει καταστροφικά (στιςδύο πρώτες υπερ-σχετικιστικές τάξεις) με το μη-τοπικό πλάτος στην περιοχή συχνοτήτωνγ/b . ω . γ2/b, σε όλες τις διαστάσεις.Η ίδια σκέδαση μελετάται για σωματίδια χωρίς μάζα, προωθημένα στην ταχύτητα τουφωτός, σε τέσσερεις επίπεδες διαστάσεις, χρησιμοποιώντας την ίδια ουσιαστικά μέθοδο.Υπολογίζονται οι διορθώσεις στον τανυστή ενέργειας - ορμής και στη μετρική σε κλειστήμορφή. Οι διορθώσεις συμπεριλαβάνουν την ανάδραση της μετρικής κατόπιν της σύγκρουσης.Η συμπερίληψη αυτών των διορθώσεων υπονοεί ότι ο τανυστής ενέργειας - ορμής των συγ-κρουόμενων σωματιδίων έχει μηδενικό ίχνος πριν και μετά τη σύγκρουση. Τονίζεται ηανάγκη για την εισαγωγή μίας παραμέτρου σύγκρουσης b, ενώ φαίνεται ότι η διαταρακτικήπροσέγγιση δε λειτουργεί όταν b = 0. Επιπλέον συζητάμε την ακτινοβολούμενη ενέργειαυπό μορφή βαρυτικής ακτινοβολίας πέδησης, ενώ μελετάται ένα παράδειγμα σύγκρουσηςβαρυτικών κυμάτων.
Ανίχνευση πρωτεωμικών δεικτών πρώιμης διάγνωσης προεκλαμψίας και IUGR
Authors: Μπαγιώκος Βασίλειος
Published: September 2021

Η προεκλαμψία (ΠΕ) είναι πολυπαραγοντική και πολυσυστηματική επιπλοκή της κύησης, αγνώστου προς το παρόν αιτιολογίας, που εμφανίζεται σε ποσοστό 3-5% των εγκύων και αφορά τη μητέρα και το έμβρυο. Παγκοσμίως, αποτελεί την 2η κυριότερη αιτία μητρικού θανάτου στην εγκυμοσύνη (18%) και ευθύνεται για περίπου 7-9% της νεογνικής νοσηρότητας και θνητότητας.Η διάγνωση της ΠΕ στηρίζεται στην ύπαρξη τουλάχιστον δύο από την κλασσική τριάδα συμπτωμάτων, που είναι υπέρταση, πρωτεϊνουρία και οίδημα. Έως την χρονική στιγμή της εκδήλωσης της διαταραχής κλινικά, ένας μεγάλος αριθμός από βιοχημικές αλλαγές έχουν ήδη συμβεί στις προεκλαμπτικές εγκύους και εκφράζει τα παθογενετικά γεγονότα που σχετίζονται με την εμφάνιση της επιπλοκής. Έχουν μελετηθεί συνδυασμοί υπερηχογραφικών και βιοχημικών δεικτών που οδήγησαν σε αύξηση της ευαισθησίας και της ειδικότητας πρώιμης ανίχνευσης της ΠΕ σε σχέση με μεμονωμένους δείκτες, αναζητούνται όμως ισχυροί, υψηλής ευαισθησίας, δείκτες πληθυσμιακού ελέγχου.Η πρωτεωμική ανάλυση χρησιμοποιείται σήμερα όλο και περισσότερο για τη διερεύνηση του παθογενετικού μηχανισμού που ευθύνεται για διάφορα νοσήματα. Η πρωτεωμική επιτρέπει την ποιοτική και ποσοτική σύγκριση των πρωτεωμάτων ενός βιολογικού υλικού, του συνόλου δηλαδή των πρωτεϊνών ενός οργανισμού, κάτω από διαφορετικές συνθήκες, με σκοπό τη διερεύνηση βιολογικών διεργασιών. Έχει τη δυνατότητα να μελετά μαζικά και ταυτόχρονα ένα τεράστιο αριθμό πρωτεϊνών όσον αφορά τη δομή τους, μετά-μεταφραστικές αλλαγές τους, αλληλεπιδράσεις με άλλα βιολογικά μόρια και μεταβολές σε επίπεδο έκφρασης σε παθολογικές καταστάσεις.Σκοπός της μελέτης είναι η χρησιμοποίηση μεθόδων πρωτεωμικής για την ταυτοποίηση στο περιφερικό αίμα εγκύων, το 1ο τρίμηνο της κύησης, πιθανών βιολογικών δεικτών πρώιμης ανίχνευσης κυήσεων υψηλού κινδύνου για την εμφάνιση ΠΕ. Υλικό της μελέτης αποτέλεσαν 1050 δείγματα περιφερικού αίματος από εγκύους, στην 11η -13η εβδομάδα κύησης, που προσήλθαν στο τμήμα Εμβρυομητρικής Ιατρικής της Α΄ Μαιευτικής-Γυναικολογικής κλινικής Πανεπιστημίου Αθηνών. Από αυτές μελετήθηκαν συνολικά 72 δείγματα περιφερικού αίματος εγκύων στο 1ο τρίμηνο της κύησης, 24 από γυναίκες που αργότερα εμφάνισαν ΠΕ και 48 από εγκύους χωρίς την επιπλοκή.